आप नेता को ‘झाड़ू वाला’ कह गुरुद्वारे के मैनेजर ने श्री गुरु ग्रंथ साहिब की बीड़ देने से किया इनकार
गांवमोही के गुरुद्वारा साहिब की प्रबंधक कमेटी के मैनेजर ने पार्टीबाजी के चलते आप नेता को श्री गुरु ग्रंथ साहिब की बीड़ देने से इनकार कर दिया। आम आदमी पार्टी की यूथ विंग के उप प्रधान अमनदीप मोही ने आरोप लगाया कि वह अपने चाचा की अंतिम अरदास के लिए बीड़ साहिब लेने एसजीपीसी से जुड़े इस गुरुद्वारे में गए तो ऐसा बर्ताव कर उनको धार्मिक तौर पर ठेस पहुंचाई है। आप के युवा नेता अमनदीप के चाचा की हार्ट अटैक से मौत हो गई थी।
अंतिम अरदास के लिए वह गुरुद्वारा साहिब में श्री गुरु ग्रंथ साहिब की बीड़ लेने गए थे। उनका आरोप है कि वहां मौजूद गुरुद्वारा प्रबंधक कमेटी के मैनेजर केवल सिंह ने उनको बीड़ देने से मना कर दिया और ‘झाड़ू वाला’ होने की बात कही, जबकि बाद में वहां आए एसजीपीसी के अलावा स्थानीय गुरुद्वारे की प्रबंधक कमेटी के कुछ मेंबरों ने उनको बीड़ साहिब दिलवा दी। इसके बाद वह अंतिम अरदास करा सके। इस पूरे मामले की वीडियो बना आप के युवा नेता अमनदीप ने सोशल मीडिया पर डाल दी है।
साथ ही दो फोटो गुरुद्वारा प्रबंधक कमेटी के मेंबरों की गोलक के नोट गिनते हुए और मैनेजर की भी फोटो पोस्ट की है। इसे शेयर करते हुए 300 से भी ज्यादा लोगों ने कमेंट किए हैं। सोशल मीडिया पर प्रतिक्रिया देते हुए इसका विरोध किया जा रहा है। लोगों की मांग है कि धार्मिक स्थल, जैसे गुरुद्वारा साहिब राजनीतिक लोगों के चंगुल से आजाद होने चाहिए।
^एेसा कुछ नहीं है, गुरुद्वारा साहिब का पाठी शादी में गया हुआ था। वह किसी और पाठी की ड्यूटी लगा गया। आरोप लगाने वाले अमनदीप जब गुरुद्वारा साहिब में आए तो मैंने एेसा कुछ नहीं कहा था। मैं तो खुद आम आदमी पार्टी का समर्थक हूं। उनके आरोप बेबुनियाद हैं। -केवलसिंह, मैनेजर, गुरुद्वारा साहिब।
^अगर अमनदीप के आरोप सही हैं तो उनके साथ गलत हुआ है। मुझे आप से ही ये मामला पता चला है। जानकारी हासिल की जाएगी कि असल में क्या मामला हुआ है। अगर कुछ गलत बर्ताव किया गया होगा तो आरोपी मुलाजिम पर कार्रवाई होगी। श्री गुरु ग्रंथ साहिब किसी पार्टी विशेष के नही हैं। -किरपालसिंह बडूंगर, एसजीपीसी प्रधान।
hin_Deva hin_Deva hin_Deva hin_Deva hin_Deva hin_Deva